ΣΥΜΠΕΡΑΣΜΑΤΑ ΤΟΥ ΣΥΜΒΟΥΛΙΟΥ της 15ης Ιουνίου 1987 σχετικά με την ανάπτυξη της συνεχούς επαγγελματικής εκπαίδευσης των ενηλίκων μισθωτών σε επιχειρήσεις (87/C 178/05)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 1. σημειώνει την ανακοίνωση της Επιτροπής σχετικά με την ανάπτυξη της συνεχούς εκπαίδευσης των μισθωτών σε επιχειρήσεις στην Ευρωπαϊκή Κοινότητα 7 2. υπενθυμίζει το ψήφισμά του της 22ας Δεκεμβρίου 1986 σχετικά με πρόγραμμα δράσης για την αύξηση της απασχόλησης (1), σύμφωνα με το οποίο η Κοινότητα πρέπει να διαθέτει «εργατικό δυναμικό που να συνδυάζει τα προσόντα με την απαραίτητη ευελιξία για να ανταποκρίνεται στις μεταβαλλόμενες απαιτήσεις της βιομηχανίας και του εμπορίου» και σύμφωνα με το οποίο, στα πλαίσια αυτά, το Συμβούλιο επιθυμεί «την αύξηση των ευκαιριών επαγγελματικής κατάρτισης και επανεκπαίδευσης που προσφέρονται σε ενήλικες» 7 3. θεωρεί ότι η ολοκλήρωση της εσωτερικής αγοράς και η πραγματοποίηση τεχνολογικής προόδου στην Κοινότητα, λαμβανομένης κυρίως υπόψη της έντασης των τεχνολογικών μεταβολών, απαιτούν σημαντική προσπάθεια στον τομέα της εκπαίδευσης των εργοδοτών και των εργαζομένων για την αποτελεσματικότερη διαχείριση του ανθρώπινου δυναμικού 7 4. εκτιμά εξάλλου ότι η προσαρμογή των επιχειρήσεων στο νέο οικονομικό περιβάλλον δεν εξαρτάται μόνο από τους εργοδότες και τις δημόσιες αρχές, αλλά και από τους εργαζομένους 7 ότι έτσι η συνεχής επαγγελματική εκπαίδευση βοηθά τόσο τους εργαζομένους να διευρύνουν τις ικανότητές τους ώστε να ανταποκρίνονται στις μεταβαλλόμενες επαγγελματικές απαιτήσεις, όσο και τις επιχειρήσεις να βελτιώσουν την παραγωγικότητά τους 7 5. σημειώνει με ενδιαφέρον την κοινή γνώμη που εγκρίθηκε στις 6 Μαρτίου 1987, στα πλαίσια του κοινωνικού διαλόγου, με την οποία οι κοινωνικοί εταίροι θεωρούν «ότι η συνεχής εκπαίδευση πρέπει να επιτρέπει ταχεία και μόνιμη προσαρμογή των εργαζομένων στις διαρθρωτικές μεταβολές της επιχείρησης» 7 6. εκτιμά ότι ευκταίον είναι να ενθαρρύνουν οι κοινωνικοί εταίροι και οι δημόσιες αρχές τα μέτρα συνεχούς επαγγελματικής εκπαίδευσης, καθώς επίσης και να συμφωνήσουν οι κοινωνικοί εταίροι όσον αφορά τις ανάγκες και τις κατάλληλες μεθόδους 7 7. σημειώνει την πρόθεση της Επιτροπής να προτείνει προσεχώς, αφού συμβουλευθεί τις αρμόδιες αρχές, και ιδίως τη συμβουλευτική επιτροπή για την επαγγελματική εκπαίδευση, καθώς και τους κοινωνικούς εταίρους, κοινοτικό πρόγραμμα δράσης για την ανάπτυξη της συνεχούς επαγγελματικής εκπαίδευσης, το οποίο, μεταξύ άλλων,α) αφορά κατά κύριο λόγο, λαμβάνοντας υπόψη τα εφαρμοζόμενα προγράμματα για τους νέους, τους ενήλικες μισθωτούς των επιχειρήσεων 7παρέχει επίσης τα μέσα που θα επιτρέψουν, στο μέτρο του δυνατού, να συμμετάσχουν οι αιτούντες εργασία και ιδιαίτερα οι ανειδίκευτοι 7β)λαμβάνει υπόψη τα χαρακτηριστικά των μικρομεσαίων επιχειρήσεων προκειμένου να τονωθεί και να βελτιωθεί το επίπεδο των επαγγελματικών προσόντων των εργαζομένων στις επιχειρήσεις αυτές 7γ)λαμβάνει υπόψη τα τυχόν ειδικά προβλήματα των γυναικών όσον αφορά τη συνεχή επαγγελματική εκπαίδευση 7δ)οδηγεί, με τον πλέον ενδεδειγμένο τρόπο, στην ευαισθητοποίηση των ενδιαφερομένων κύκλων όσον αφορά τα πλεονεκτήματα και τις δυνατότητες της συνεχούς επαγγελματικής εκπαίδευσης: για το σκοπό αυτό, για παράδειγμα, λαμβάνονται υπόψη τα νέα παιδαγωγικά μέσα και μέθοδοι, συμπεριλαμβανομένων των νέων τεχνικών όπως «open learning», «distance learning», οι οποίες θα πρέπει να μεταδίδονται ενεργά στους διάφορους φορείς της συνεχούς επαγγελματικής εκπαίδευσης 7ε)λαμβάνει υπόψη τη σπουδαιότητα της εκπαίδευσης των εκπαιδευτών, τη χρησιμότητα των ανταλλαγών εκπαιδευτών, καθώς και τις δυνατότητες τεχνικής βοήθειας 7στ)προωθεί την απόκτηση των αναγνωρισμένων προσόντων και των αναγκαίων ικανοτήτων για την εξάσκηση ενός επαγγέλματος 7ζ)εντοπίζει θέματα κοινού ενδιαφέροντος για την έρευνα και προβλέπει την ανταλλαγή των διαθέσιμων αποτελεσμάτων από έρευνες 7 8. παρατηρεί ότι οι επιχειρήσεις και οι εργαζόμενοι συναντούν ακόμα διάφορα εμπόδια και δυσκολίες κατά την εφαρμογή της συνεχούς επαγγελματικής εκπαίδευσης, ιδίως όσον αφορά την αναδιάρθρωση του χρόνου εργασίας, και ότι επομένως η αποτελεσματικότητα της απαιτούμενης επένδυσης για τη συνεχή επαγγελματική εκπαίδευση απαιτεί να συνεχιστούν οι εργασίες της Κοινότητας που αποσκοπούν στη μείωση αυτών των εμποδίων και δυσκολιών. (1) ΕΕ αριθ. C 340 της 31. 12. 1986, σ. 2.